ร้านนี้เค้ามีคอนเซปต์ว่าครัวในบ้าน ร้านในสวนค่ะ ร้านเค้าน่ารักมากเลยนะคะ ดูอบอุ่น ให้ความรู้สึกสบายๆ เหมือนกับอยู่ที่บ้านจริงๆเลย ร้านนี้มีอยู่3โซนด้วยกันค่ะ ก็คือโซนที่อยู่ในบ้านนั่นก็คือโซนห้องแอร์ แล้วก็โซนในสวน ส่วนโซนสุดท้ายจะเป็นโซนที่เป็นระเบียง ที่อยู่ใต้ต้นไม้ใหญ่ เราก็ไม่แน่ใจเหมือนกันนะว่าเป็นต้นอะไร แต่ให้ความรู้สึกนั่งกินอยู่ใต้ต้นไม้ ร่มรื่นดี แต่ว่าวันนี้เราเลือกนั่งในห้องแอร์เพราะว่าอากาศค่อนข้างร้อน มาดูเรื่องเมนูอาหารบ้าง เมนูของร้านนี้จะมีทั้งอาหารไทย อาหารฝรั่ง แล้วก็อาหารฟิวชั่น ถ้าเป็นอารไทยกับอาหารฝรั่งส่วนใหญ่จะเน้นรสชาติต้นตำรับดั้งเดิม เมนูที่เราสั่งวันนี้ก็มีเมนูชื่อ คุ้นๆ เป็นหมูหมักพริกไทยดำ น่ม หอม แล้วก็อร่อยดีค่ะ ตามมาด้วยยำคะน้ากรอบใส่กุ้งสด รสชาติน้ำยำจัดจ้านใช้ได้ค่ะ เสียอย่างเดียวเค้าน่าจะใช้ก้านคะน้าอ่อน เพราะว่ากินไปแล้วแอบเจอก้านคะน้าแก่แล้วมันขมอ่ะ ปิดท้ายมื้อนี้ด้วยเมนูข้าวผัดกากหมูกับหมูแดดเดียว ตอนแรกสั่งมาจานเดียว กะกินด้วยกัน แต่มันอร่อยจนต้องสั่งคนละจานอ่ะ เด็ดจริง เมนูนี้ถือเป็นซิกเนเจอร์ของร้านเลย ร้านนี้เราประทับใจนะ เพราะว่าค่อนข้างสงบ บรรยากาศสบายๆ แล้วก็เป็นส่วนตัว มีอาหารให้เลือกค่อนข้างหลากหลาย แล้วก็ที่สำคัญเลยคือถูกกว่าที่คิดไว้ค่อนข้างมาก ราคากลางๆ จ่ายได้สบาย ร้านอยู่แถวสุขุมวิท12ค่ะ